LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2009 M. KOVO 19 D. ĮSAKYMO NR. 3D-183 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „KAIMO ATNAUJINIMAS IR PLĖTRA“ ĮGYVENDINIMO PLANAVIMO BŪDU TAISYKLIŲ PATVIRTINIMO“ PAKEITIMO

2015 m. gegužės 13 d. Nr. 3D-382

Vilnius

P a k e i č i u Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisykles, patvirtintas Lietuvos Respublikos žemės ūkio ministro 2009 m. kovo 19 d. įsakymu Nr. 3D-183 „Dėl Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ įgyvendinimo planavimo būdu taisyklių patvirtinimo“:

1.	Pakeičiu 24.10 papunktį ir jį išdėstau taip:

„24.10. paramos sutartyje numatyta projekto įgyvendinimo pabaiga turi būti ne vėlesnė kaip 2015 m. rugsėjo 30 d. ir galutinis mokėjimo prašymas turi būti pateiktas iki 2015 m. rugsėjo 30 d.;“.

2.	Pakeičiu 30.2 papunktį ir jį išdėstau taip:

„30.2. pareiškėjo padarytos įgyvendinant projektą, ne anksčiau kaip po paramos paraiškos pateikimo datos (išskyrus bendrąsias išlaidas). Šios išlaidos nefinansuojamos, jeigu parama projektui neskiriama arba išlaidos nėra nurodytos tinkamų finansuoti išlaidų kategorijų sąraše, pateiktame Taisyklių 32 punkte, arba jei jos padarytos nesilaikant Programos administravimo taisyklėse nustatytų pirkimo procedūrų. Projektai, kurie pateikti 2013 metais ir kuriems skiriama parama, turi būti įgyvendinti iki 2015 m. rugsėjo 30 d. Pirkimo dokumentaciją pareiškėjas gali pateikti Agentūrai įvertinti prieš teikdamas paraišką;“.

3.	Pakeičiu 59 punktą ir jį išdėstau taip:

„59. Pavėluotai pateikus mokėjimo prašymą, paramos gavėjui taikomos Programos administravimo taisyklėse nustatytos sankcijos. Pavėluotai teikiami mokėjimo prašymai priimami 20 darbo dienų nuo paramos sutartyje nustatytos datos. Vėliau pateikti mokėjimo prašymai nepriimami.“

Žemės ūkio ministrė	Virginija Baltraitienė